
Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Sikirevci („Službeni vjesnik Brodsko-posavske županije“ broj 11/21, „Službeni glasnik Općine Sikirevci“ broj 1/22 i 7/23) Općinsko vijeće Općine Sikirevci na svojoj ___. sjednici održanoj dana ________ 2026. godine donosi

ODLUKU
 o financiranju troškova sterilizacije 
pasa i mačaka na području Općine Sikirevci


Članak 1.

U cilju kontrole razmnožavanja kućnih ljubimaca i smanjenja broja napuštenih pasa i mačaka na području Općine Sikirevci, Općina Sikirevci financirat će 100 % troškova sterilizacije ženki pasa i ženki mačaka u vlasništvu odnosno posjedu osoba s prebivalištem na području Općine Sikirevci, i to najviše za dvije ženke pasa i dvije ženke mačaka po kućanstvu tijekom 2027. godine.

Članak 2. 

Pravo na financiranje sterilizacije iz članka 1. ove Odluke može ostvariti posjednik životinje koji ispunjava sljedeće uvjete:
· ima prijavljeno prebivalište na području Općine Sikirevci,
· ženka psa za koju se traži financiranje sterilizacije mora biti označena mikročipom.

Pravo na financiranje ostvaruje se za životinje koje su u vlasništvu odnosno posjedu podnositelja zahtjeva, uz ograničenje iz članka 1. ove Odluke.

Članak 3. 

Radi provedbe ove Odluke, Općina Sikirevci zaključit će ugovor s veterinarskom ustanovom koja ispunjava propisane uvjete za obavljanje veterinarske djelatnosti, kojim će se urediti međusobna prava i obveze, način pružanja usluge sterilizacije, obračun i plaćanje troškova te druga pitanja važna za provedbu ove Odluke.
Posjednik životinje ostvaruje pravo na financiranje sterilizacije neposredno kod ugovorene veterinarske ustanove, uz prethodnu provjeru ispunjavanja uvjeta iz ove Odluke.
Troškove izvršene usluge sterilizacije Općina Sikirevci podmiruje izravno ugovorenoj veterinarskoj ustanovi, na temelju ispostavljenog eRačuna.
Posjednik životinje podnosi Općini Sikirevci zahtjev za financiranje sterilizacije prije obavljanja usluge sterilizacije. Općina Sikirevci provjerava ispunjavanje uvjeta iz ove Odluke te, u slučaju njihova ispunjavanja, izdaje potvrdu na temelju koje posjednik može ostvariti pravo na financiranje kod ugovorene veterinarske ustanove.

Članak 4. 
Sredstva za provedbu ove Odluke osigurat će se u Proračunu Općine Sikirevci za 2027. godinu, u ukupnom iznosu od 2.000,00 eura.
Financiranje troškova sterilizacije odobravat će se do iskorištenja sredstava osiguranih za tu namjenu u Proračunu Općine Sikirevci za 2027. godinu.



Članak 5. 

Danom početka primjene ove Odluke prestaje važiti Odluka o financiranju troškova sterilizacije pasa i mačaka na području Općine Sikirevci za 2026. godinu.
Ova Odluka objavit će se u „Službenom glasniku Općine Sikirevci“, stupa na snagu osmoga dana od dana objave, a primjenjuje se od 1. siječnja 2027. godine.




KLASA: 322-01/26-01/2
URBROJ: 2178-26-02-26-01
Sikirevci, __________ 2026. godine

